એનટીપીસી હજીરા પાસે કવાસમાં આરડીએફ (રિફ્યુઝ્ડ ડિરાઈવ્ડ ફ્યુઅલ એટલે કે વર્ગીકૃત કરાયેલો કચરો)ને બળતણ તરીકે ઉપયોગમાં લઈને વિજળી બનાવવાનો પ્લાન્ટ નખાશે. આ પ્લાન્ટ સુધી આરડીએફને લાવવા માટેનો ખર્ચ પણ એનટીપીસી જ ભોગવશે. રોજ એક હજાર ટન આરડીએફને ઇન્સિનરેટર (ભઠ્ઠી)માં બાળીને તેની ગરમીને વિજળી પેદા કરવા માટે ઉપયોગમાં લેવાશે. રોજ એકહજાર ટન આરડીએફ વિજળી ઉત્તપન્ન કરવા માટે લેવાશે, તો તે અને બાકીના કચરામાંથી કમ્પોઝ્ટ ખાતર એમ શહેરમાંથી નીકળતા 100 ટકા કચરાના વૈજ્ઞાનિક ઢબે નિકાલ કરવામાં પાલિકાને સફળતા મળશે.